《谢人惠笋》
宋代·葛胜仲

箨龙初萌豹文点，味阙盘飧心正慊。二公好事为髡锄，一日分甘香掩冉。

小靳全胜沈道虔，纵取何殊范元琰。趣令庖宰事烧煮，未怕旁人呵聚敛。

白醪赤米最相称，紫蓼绿葵当少贬。验长须知韩老嗜，称冤却笑卢仝俭。

遥怜萌出盛家林，岂不怀归畏官检。愿君继饷走舆隶，莫遣烟篁拂崖广。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。